
ДО 
ОБЩИНСКИТЕ СЪВЕТНИЦИ 
ОТ КОАЛИЦИЯ АЛТЕРНАТИВАТА НА ГРАЖДАНИТЕ 
В ОБЩИНСКИ СЪВЕТ БЯЛА:
Д-Р ГЕОРГИ ДЯКОВ
Г-Н ДИМИТЪР БРАШНАРОВ
Г-Н ДИЯН ДОНЕВ
Д-Р ПЛАМЕН МАРИНОВ

ОТГОВОР НА ПИТАНЕ

ОТ
ДИМИТЪР СЛАВОВ
КМЕТ НА ОБЩИНА БЯЛА
ОБЛАСТ РУСЕ

Относно: Питане с наш вх. № 91-00-158/10.06.2026 г. (вх. № ОбС-154/10.06.2026 г. в деловодство на Общински съвет Бяла) с посочено правно основание чл. 33, ал. 1, т. 4 от ЗМСМА и чл. 19, т. 4 от Правилника за организацията и дейността на Общински съвет Бяла, неговите комисии и взаимодействието му с общинската администрация


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Във връзка с постъпило в деловодството на Общинска администрация Бяла Ваше питане с наш  вх. № 91-00-158/10.06.2026 г. (вх. № ОбС-154/10.06.2026 г. в деловодство на Общински съвет Бяла) с посочено правно основание чл. 33, ал. 1, т. 4 от ЗМСМА и чл. 19, т. 4 от Правилника за организацията и дейността на Общински съвет Бяла, неговите комисии и взаимодействието му с общинската администрация, Ви уведомяваме за следното по зададените от Вас въпроси:
· 	Към момента на закупуването на автобусите било ли е известно на кмета на Община Бяла и на управителя на „БЕСКУ“ ЕООД, че същите не разполагат с климатична инсталация?
Да, към момента на закупуването на 19.11.2025 г. е било известно, че превозните средства не разполагат с фабрично вградена климатична инсталация. Процедурата се проведе по реда на чл. 35, ал. 4, т. 1 от ЗОС (между две общини), което изискваше предварителен оглед на място и запознаване с фактическото и техническото състояние на автобусите, собственост на Община Сливо поле.
· Отразено ли е това обстоятелство в документите, придружаващи покупката, техническите спецификации или приемо-предавателните протоколи?
Не, в договора за покупко-продажба липсата на дадена екстра (в случая климатик) не се описва изрично. В този тип документи по стандарт се описват само наличните агрегати, системи и съпътстващи документи (като марка, модел, шаси, двигател, регистрационен номер). Превозните средства са придобити във вида, в който са се намирали в момента на покупката, което е стандартна практика при сделки с употребявана техника. 
· Обсъждан ли е въпросът за липсата на климатична инсталация преди вземането на решение за закупуването на автобусите и ако да – какви са били мотивите въпреки това те да бъдат придобити за нуждите на превоза на деца и ученици?
Въпросът с техническите характеристики и липсата на фабрична климатична инсталация е обсъждан още във фазата на предварителното проучване след извършения оглед на място от представители на Община Бяла в Община Сливо поле. Въпреки констатираната липса на климатична система бе преценено, че сделката е изключително целесъобразна и икономически изгодна за Община Бяла въз основа на следните мотиви: 
- Финансовата рамка, предложена за одобрение от Общинския съвет на 25.09.2025 г., предвиждаше разход до 42 000,00 лева за 6 броя употребявани автобуси. На свободния пазар е обективно невъзможно да се закупят 6 бр. технически изправни автобуси с работещи климатични системи в този ценови сегмент до 42 000 лв., което е добре известно на всеки човек, включително на самите общински съветници, в т.ч. и на Вас, и се предполага, че при вземането на Решение № 380 по протокол № 30 от 25.09.2025 г. целият състав на Общински съвет Бяла си е давал ясна сметка за реалните пазарни възможности спрямо гласувания бюджет и в случая поставянето на този въпрос от Ваша страна в момента е по-скоро опит за политически популизъм, отколкото за реален и обективен анализ на пазарната реалност.
- При направения на място оглед в Община Сливо поле се установи, че двигателите, ходовата част, спирачните системи и купетата на автобусите са отлично поддържани, технически изправни и готови за незабавна експлоатация по предназначение. Общината бе изправена пред спешната необходимост да подмени амортизирания автопарк, за да осигури безопасното транспортиране на деца и ученици. Стойността на покупката позволи с минимален ресурс от преходния остатък да се реши дългосрочно този сериозен проблем, като се закупят цели 6 броя готови за движение превозни средства. Целта беше незабавно подменяне на амортизирана техника и осигуряване на непрекъснат и законосъобразен превоз на децата и учениците, което бе постигнато в рамките на отпуснатия бюджет.
· Защо не бяха информирани  общинските съветници преди приемането на Решение № 380 от 25.09.2025 г., че автобусите не разполагат с климатична инсталация?
Към датата на приемане на Решение № 380 по протокол № 30 от 25.09.2025 г. вече бяха идентифицирани конкретните превозни средства, които биха отговаряли на нуждите на Община Бяла, като бе проведен предварителен оглед от представители на Община Бяла. Липсата на климатична инсталация не бе изрично детайлизирана в предложението на Кмета на Общината до Общинския съвет, тъй като водещ акцент в докладната записка бяха ключовите финансови и правни параметри на сделката. Основната цел беше да се фиксира финансовият размер на разходите (до 42 000,00 лв. за 6 броя употребявани автобуси) и да се получи принципно съгласие за придобиването им. Информацията за липса на климатична инсталация не е спестявана умишлено, а и по време на проведеното заседание не е задаван конкретен въпрос за това от общинските съветници. Община Бяла се водеше от икономическата изгода на предложението (средна цена от около 7 000 лв. на автобус) и прецени, че техническата изправност на двигателите и ходовата част е водеща спрямо допълнителните екстри на превозните средства, които са съобразени с този ценови клас.
· Счита ли общинската администрация, че липсата на климатична инсталация влияе върху условията и безопасността при превоз на деца и ученици през летния период? 
Общинската администрация счита, че липсата на климатична инсталация създава известен топлинен дискомфорт през горещите летни дни, но не влияе пряко на безопасността на превоза с тях. Всички 6 автобуса притежават валидни документи за преминал периодичен технически преглед (ГТП) и отговарят на изискванията на Закона за движението по пътищата и Наредба № 33 от 3 ноември 1999 г. за обществен превоз на пътници и товари. Климатичната инсталация не е задължително законово изискване за лицензиране на автобуси за обществен превоз в България. Освен това основната експлоатация на автобусите съвпада с учебната година (около 15 септември – 30 юни), когато екстремните летни горещини са рядкост. За превозите в по-топлите дни се предприемат организационни мерки – планиране на курсовете в по-хладните часове на деня (сутрин рано), като паралелно се разчита на фабричната вентилация и отваряемите люкове на купето, което е стандартна практика при този клас експлоатирани превозни средства в страната.
1. Колко броя автобуси реално са закупени със средствата, предвидени за тази цел?
В изпълнение на Решение № 380 по протокол № 30 от 25.09.2025 г. на Общински съвет Бяла са закупени 6 броя употребявани автобуси.
2. Каква е общата стойност на извършените разходи за закупуването им?
Общата стойност на разходите за закупуване от Община Бяла на 6 бр. употребявани автобуси е в размер на 43 432,60 лв./22 206,74 евро, включващи:
- Обща продажна цена на 6 бр. автобуси – 40 900 лв. без ДДС (крайна цена)/ 20 911,84 евро без ДДС (крайна цена).
- Нотариална такса по сделката – 1 668,60 лв. с ДДС/ 853,14 евро с ДДС.
- Възстановяване на разходите за изготвяне на пазарни оценки за закупуваните МПС - 864,00 лв./ 441,76 евро.
3. Каква е стойността на всеки отделен автобус съгласно сключените договори или фактури?
Съгласно Договор за покупко-продажба на недвижими вещи /моторни превозни средства – автобуси/ - частна общинска собственост от 19 ноември 2025 г., сключен между Община Сливо поле и Община Бяла продажната цена на закупените автобуси е както следва:
· Автобус с рег.  №  Р9729АМ – 4 000,00 лв. без ДДС (крайна цена);
· Автобус с рег.  №  Р9730АМ – 8 300,00 лв. без ДДС (крайна цена);
· Автобус с рег.  №  Р9731АМ – 8 200,00 лв. без ДДС (крайна цена);
· Автобус с рег.  №  Р9732АМ – 7 700,00 лв. без ДДС (крайна цена);
· Автобус с рег.  №  Р9733АМ – 8 500,00 лв. без ДДС (крайна цена);
· Автобус с рег.  №  Р9734АМ – 4 200,00 лв. без ДДС (крайна цена).
4. Какви са регистрационните номера на закупените автобуси?
Описани са в отговорите по т. 3 и т. 5.
5. Молим да бъдат предоставени следните технически характеристики за всеки автобус:
· марка и модел;
· година на производство;
· VIN номер (идентификационен номер на превозното средство);
· брой места;
· вид гориво;
· екологична категория (Евро стандарт);
· мощност на двигателя;
· дата на първа регистрация;
· дата на придобиване от Община Бяла.

Автобус с рег.  №  Р9729АМ,  марка ОТОЙОЛ, модел Е 27.14
· Година на производство – не се съдържа в наличните документи
· Идентификационен номер на превозното средство (VIN номер)– NMP111ALH01200124
· Брой места- 27+1
· Вид гориво- дизел
· Екологична категория – EURO 4
· Максимална мощност – 100 Kw
· Дата на първа регистрация - 20.12.2008 г.
· Дата на придобиване от Община Бяла – 19.11.2025 г.

Автобус Рег.  №  Р9730АМ,  марка ИСУЗУ, модел ЕВРО ТЮРКОАЗ
· Година на производство – не се съдържа в наличните документи
· Идентификационен номер на превозното средство (VIN номер)–NNAM0ZALE02001713
· Брой места- 32+1
· Вид гориво- дизел
· Екологична категория – EURO 4
· Максимална мощност – 140 Kw
· Дата на първа регистрация - 03.12.2008 г.
· Дата на придобиване от Община Бяла – 19.11.2025 г.

Автобус Рег.  №  Р9731АМ,  марка ИСУЗУ, модел ЕВРО ТЮРКОАЗ 
· Година на производство – не се съдържа в наличните документи
· Идентификационен номер на превозното средство (VIN номер)–NNAM0ZALE02001708
· Брой места- 32+1
· Вид гориво- дизел
· Екологична категория – EURO 4
· Максимална мощност – 140 Kw
· Дата на първа регистрация - 18.11.2008 г.
· Дата на придобиване от Община Бяла – 19.11.2025 г.

Автобус Рег.  №  Р9732АМ,  марка ИСУЗУ, модел ЕВРО ТЮРКОАЗ 
· Година на производство – не се съдържа в наличните документи
· Идентификационен номер на превозното средство (VIN номер)–NNAM0ZALE02001718
· Брой места- 32+1
· Вид гориво- дизел
· Екологична категория – EURO 4
· Максимална мощност – 140 Kw
· Дата на първа регистрация - 03.12.2008 г.
· Дата на придобиване от Община Бяла – 19.11.2025 г.

Автобус Рег.  №  Р9733АМ,  марка ИСУЗУ, модел ЕВРО ТЮРКОАЗ 
· Година на производство – не се съдържа в наличните документи
· Идентификационен номер на превозното средство (VIN номер)–NNAM0ZALE02001777
· Брой места- 32+1
· Вид гориво- дизел
· Екологична категория – EURO 4
· Максимална мощност – 140 Kw
· Дата на първа регистрация - 12.06.2009 г.
· Дата на придобиване от Община Бяла – 19.11.2025 г.

Автобус Рег.  №  Р9734АМ,  марка ОТОЙОЛ, модел Е 27.14
· Година на производство – не се съдържа в наличните документи
· Идентификационен номер на превозното средство (VIN номер)–NMP211ALТ01200152
· Брой места- 27+1
· Вид гориво- дизел
· Екологична категория – EURO 4
· Максимална мощност – 100 Kw
· Дата на първа регистрация - 09.04.2009 г.
· Дата на придобиване от Община Бяла – 19.11.2025 г.

6. Представляват ли автобусите училищни автобуси съгласно нормативните изисквания за превоз на деца и ученици?
Закупените автобуси отговарят на всички законови и нормативни изисквания за извършване на специализиран превоз на деца и ученици, действащи на територията на Република България. Още повече, че превозните средства са придобити от Община Сливо поле, където са били заведени, оборудвани и експлоатирани именно като училищни автобуси. 
7. За какви конкретни нужди на функция „Образование“ се използват закупените автобуси към настоящия момент?
Превозните средства са първоначално планирани и придобити за нуждите на функция „Образование“ на Община Бяла с цел осигуряване на безплатен транспорт на децата и учениците при условията на ЗПУО, като в последствие в изпълнение на Решение № 414 по протокол №33/15.12.2025 г. на Общински съвет Бяла 4 от тях бяха предоставени на общинското дружество „БЕСКУ“ ЕООД поради настъпила спешна необходимост от подмяна на част от превозните средства на дружеството с цел осигуряване на непрекъснатост и качество при изпълнение от общинското дружество на специализиран превоз на деца и ученици до учебните заведения по утвърдени маршрути на територията на община Бяла през съответната учебна година и транспортното обслужване на населението чрез обществения превоз на пътници по автобусни линии от Общинска и Областна транспортни схеми от квотата на Община Бяла, съгласно утвърдените маршрутни разписания.
8. Има ли извършени допълнителни разходи след закупуването им – регистрация, застраховки, ремонтни дейности, техническо обслужване и други? Ако да, какъв е размерът им по отделни пера?
От датата на закупуването на автобусите, описани в т. 3 и 5, до момента са извършени следните разходи от Община Бяла във връзка със закупените автобуси:
 - за застраховка „Гражданска отговорност“– 926,82 евро (включващи първа вноска за 6 автобуса и втора вноска за 2 автобуса);
- за 3 бр. тахографи – 552,20 евро с ДДС;
- за 6 бр. гуми – 865,11 евро с ДДС;
- за калибриране на 6 бр. дигитални тахографи- 478,57 евро с ДДС;
- за 3 бр. батерия- 18,41 евро с ДДС;
- за монтаж/демонтаж (3 бр.)- 147,25 евро с ДДС.
9. Какъв е остатъкът от средствата от одобрените до 42 000 лева /евро/ след извършените покупки?
Няма остатък от средствата съгласно т. IV от Решение № 380 по протокол № 30 от 25.09.2025 г. на Общински съвет Бяла. 
10.  Извършена ли е пазарна оценка или проучване на пазарните цени преди закупуването на автобусите и ако да – молим да бъде предоставена информация за резултатите от нея.
Изготвени са пазарни оценки от Община Сливо поле, които са послужили на продавача Община Сливо поле при определяне на продажните цени, обективирани в Заповед № РД-09-1177/04.11.2025 г. на Кмета на Община Сливо поле. Тези документи са вътрешни за продавача и не са предоставяни на Община Бяла.
Община Бяла извърши предварително проучване на пазарните цени на сходни моторни превозни средства на пазара. Резултатите от проучването показваха, че предложените от Община Сливо поле цени са изключително изгодни и икономически обосновани за бюджета на общината.
11. В заседанието на Общински съвет Бяла 25.09.2025 год. стана ясно от зам. кмета на Община Бяла, че автобусите ще бъдат придобити от Община Бяла от Община Сливо поле, област Русе. Ако отговорът е положителен, молим да бъдат предоставени копия от договора (или договорите), решението за разпореждане на Община Сливо поле и всички съпътстващи документи, послужили като основание за придобиването на автобусите от Община Бяла.
Предоставяме следните документи:
- Разпечатка на Решение № 309 по протокол № 27/25.09.2025 г. на Общински съвет Сливо поле, публикувано на интернет страницата на Община Сливо поле, в секция „Общински съвет“ в съответствие с чл. 22, ал. 2 от ЗМСМА;
- Копие на Заповед № РД-09-1177/04.11.2025 г. на Кмета на Община Сливо поле;
- Копие на Договор за покупко-продажба на недвижими вещи /моторни превозни средства – автобуси/ - частна общинска собственост от 19 ноември 2025 г., сключен между Община Сливо поле и Община Бяла.
[bookmark: _GoBack]В заключение Ви информираме, че още след закупуване на автобусите Община Бяла е предвиждала да се монтират климатични инсталации на същите, като на четирите броя автобуси, които са предоставени за безвъзмездно ползване на общинско дружество „БЕСКУ“ ЕООД в изпълнение на Решение № 414 по протокол №33/15.12.2025 г. на Общински съвет Бяла, вече са монтирани климатични инсталации, платени със средства от бюджета на общинското дружество. На останалите два броя от закупените автобуси, които се ползват от Община Бяла, са поръчани климатични инсталации, които се предвижда да бъдат доставени и монтирани след края на текущата учебна година. 

Приложение: Съгласно текста. 

С уважение, 


ДИМИТЪР СЛАВОВ 					
Кмет на Община Бяла 					 
област Русе 							







